**DĖL LĖŠŲ SKYRIMO**

2017 m. gruodžio 21 d. Nr. DĮV-1715

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.2, 5.3, 5.8 papunkčiais, atsižvelgdamas į Didkiemio kaimo bendruomenės pirmininko Romualdo Dirškaus 2017 m. gruodžio 6 d. prašymą Nr. DKB-03 „Dėl lėšų skyrimo“, Elvyros Gedeikienės, gyv. Lakštingalų g. 24, Šilalėje, 2017 m. gruodžio 12 d. prašymą „Dėl finansinės paramos“, Jomantų kaimo bendruomenės pirmininkės Jurgitos Kumžienės 2017 m. gruodžio 7 d. prašymą, Kvėdarnos bendruomenės centro pirmininko Andriaus Baublio 2017 m. gruodžio 4 d. prašymą Nr. 2 „Dėl lėšų skyrimo“, sporto klubo „Šilalės lūšis“ vadovo Manto Kasiliauskio 2017 m. lapkričio 30 d. prašymą, Kvėdarnos Švč. M. Marijos Nekalto Prasidėjimo parapijos klebono kun. Edgaro Petkevičiaus 2017 m. lapkričio 15 d. prašymą „Dėl finansinės paramos Kvėdarnos parapijai“ ir Viešosios įstaigos Šilalės rajono ligoninės 2017 m. gruodžio 14 d. prašymą Nr.SD-351 „Dėl lėšų skyrimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 8242,17 Eur:

1.1. Didkiemio kaimo bendruomenei – 180,29 Eur (padengti komunalinių paslaugų išlaidas);

1.2 Elvyrai Gedeikienei, gyvenančiai Lakštingalų g. 24, Šilalėje – 400,0 Eur (padengti kelionės į Australiją bei kitas atstovavimo Lietuvai skautų 100- mečio stovykloje nuo 2017 m. gruodžio 24 d. iki 2018 m. sausio 14 d. išlaidas);

1.3. Jomantų kaimo bendruomenei – 211,88 Eur (padengti komunalinių paslaugų (elektros bei patalpų šildymo) už 2017 m. spalio – lapkričio mėnesius išlaidas);

1.4. Kvėdarnos bendruomenės centrui – 1 200,00 Eur (padengti Kvėdarnos bendruomenės centro projekto „Ilsėkis sveikai“ atliktų darbų išlaidų dalį);

1.5. Sporto klubui „Šilalės lūšis“ – 2 000,0 Eur (padengti žaidėjų maistpinigių išmokėjimo, kelionės kompensavimo bei kitų nenumatytų išlaidų dalį);

1.6. Kvėdarnos Švč. M. Marijos Nekalto Prasidėjimo parapijai – 2000,0 Eur (padengti bažnyčios remonto išlaidų dalį);

1.7. Viešajai įstaigai Šilalės rajono ligoninei – 2 250,0 Eur (kompensuoti neatlygintinai Šilalės rajono gyventojams suteiktų medicininio transporto paslaugų išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus